ddrg/super_eurlex huggingface dataset:
Úradný vestník L 174 , 21/06/1982 S. 0010 - 0011



Rozhodnutie č. 5/81 spoločného výboru z 2. decembra 1981, ktorým sa menia a dopĺňajú protokoly 1 a 2 SPOLOČNÝ VÝBOR, so zreteľom na Zmluvu medzi Európskym hospodárskym spoločenstvom a republikou Island, podpísanú v Bruseli 22. júla 1972, a najmä na jej článok 12a, keďže spoločenstvo v dôsledku implementácie výsledkov multilaterálnych obchodných rokovaní GATT (Tokijské kolo) zmenilo nomenklatúru Spoločného colného sadzobníka v položkách č. 21.04 a 48.07; keďže spoločenstvo v právnych nástrojoch spoločenstva nahradilo zúčtovaciu jednotku jednotkou európskeho menového systému ECU; keďže toto nahradenie sa dotýka aj položiek č. 21.07 a 22.09 Spoločného colného sadzobníka, ktoré sú uvedené v tabuľke I, ktorá je prílohou protokolu 2; keďže nomenklatúra výrobkov uvedených v zmluve by sa mala prispôsobiť tak, aby bola v súlade s uvedenými zmenami a doplnkami, ROZHODO TAKTO: Článok 1 1. Tabuľky, ktoré sú uvedené v článku 1 ods. 1 a 3 protokolu 1 sa týmto menia a dopĺňajú takto: - v položke v druhom stĺpci sa podpoložka "48.07 D" vkladá po položke "48.07 C". 2. Tabuľka I, ktorá je prílohou k protokolu 2, sa týmto mení a dopĺňa takto: "EURÓPSKE HOSPODÁRSKE SPOLOČENSTVO Číslo spoločného colného sadzobníka | Popis komodity | Základné colné sadzby | Colná sadzba použiteľná dňa 1. júla 1977 | 15.10 až 21.02 | (nezmenené) | (nezmenené) | (nezmenené) | 21.04 | (nezmenené): | | | B.Omáčky na báze rajčinového pretlaku | 18 % | 10 % | C.ostatné: | | | obsahujúce rajčiny | 18 % | 10 % | ostatné | 18 % | 6 % | 21.05 až 21.06 | (nezmenené) | (nezmenené) | (nezmenené) | 21.07 | (nezmenené): | | | A.(nezmenené) | (nezmenené) | (nezmenené) | B.(nezmenené) | (nezmenené) | (nezmenené) | C.(nezmenené) | (nezmenené) | (nezmenené) | D.(nezmenené) | (nezmenené) | (nezmenené) | E.(nezmenené) | (nezmenené) | ps s maximálnou sumou 25 ECU za 100 kilogramov čistej hmotnosti | G.(nezmenené) | (nezmenené) | (nezmenené) | 22.02 až 22.06 | (nezmenené) | (nezmenené) | (nezmenené) | 22.09 | (nezmenené): | | | C.Alkoholické nápoje: | | | V.ostatné, v nádobách s obsahom: | | | ex a)najviac dva litre: | | | obsahujúce vajce alebo vaječné žĺtky a/alebo cukor (sacharózu alebo invertný cukor) | (nezmenené) | 1 ECU za hl za % obj. alkoholu + 6 ECU za hl | ex b)vyšším ako dva litre: | | | obsahujúca vajce alebo vaječné žĺtky a/alebo cukor (sacharózu alebo invertný cukor) | (nezmenené) | 1 ECU za hl za % obj. alkoholu | 29.04 až 39.06 | (nezmenené) | (nezmenené) | (nezmenené)" | Článok 2 Toto rozhodnutie nadobúda účinnosť 1. januára 1982. V Bruseli 2. decembra 1981 Za spoločný výbor predseda P. Duchateau --------------------------------------------------
Úradný vestník L 339 , 29/12/1994 S. 0083 - 0083



Rozhodnutie Spoločného výboru EHP č. 24/94 z 2. decembra 1994, ktorým sa mení a dopĺňa príloha VI (Sociálne zabezpečenie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže rozhodnutie č. 153 zo 7. októbra 1993 o vzorových tlačivách potrebných na uplatňovanie nariadení Rady (EHS) č. 1408/71 a (EHS) č. 574/72 (E 001, E 103-E 127) [1] a rozhodnutie č. 154 z 8. februára 1994 o vzorových tlačivách potrebných na uplatňovanie nariadení Rady (EEC) č. 1408/71 a (EHS) č. 574/72 (E 301, E 302, E 303) [2], prijatých Správnou komisiou Európskych spoločenstiev o sociálnom zabezpečení pre migrujúcich pracovníkov, sa majú začleniť do dohody, ROZHODOL TAKTO: Článok 1 Do bodu 29 (Rozhodnutie č. 130) v prílohe VI k dohode sa dopĺňajú tieo zarážky: "— 394 X 0604: Rozhodnutie č. 153 zo 7. októbra 1993 o vzorových tlačivách potrebných na uplatňovanie nariadení Rady (EHS) 1408/71 a (EHS) č. 574/72 (E 001, E 103, E 127) (Ú. v. ES L 244, 19.9.1994, s. 22). — 394 X 0605: Rozhodnutie č. 154 z 8. februára 1994 o vzorových tlačivách potrebných na uplatňovanie nariadení Rady (EHS) 1408/71 a (EHS) č. 574/72 (E 301, E 302, E303) (Ú. v. ES L 244, 19.9.1994, s. 123)." Článok 2 Toto rozhodnutie nadobúda účinnosť 1. januára 1995, ak Spoločnému výboru EHP boli dodané všetky oznámenia podľa článku 103 ods. 1 dohody. Článok 3 Toto rozhodnutie sa uverejní v oddiele EHP a v dodatku EHP k Úradnému vestníku Európskych spoločenstiev. V Bruseli 2. decembra 1994 Za Spoločný výbor EHP predseda H. Hafstein [1] Ú. v. ES L 244, 19.9.1984, s. 22. [2] Ú. v. ES L 244, 19.9.1984, s. 123. --------------------------------------------------
Úradný vestník L 085 , 30/03/1994 S. 0064 - 0064

Fínske špeciálne vydanie: Kapitola 2 Zväzok 14 S. 0007

Švédske špeciálne vydanie: Kapitola 2 Zväzok 14 S. 0007



Rozhodnutie Spoločného výboru EHP č. 2/94 z 8. februára 1994, ktorým sa mení a dopĺňa protokol 1 k Dohode o EHP týkajúci sa horizontálnej úpravy SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže by sa mali zjednodušiť dohody o EZVO týkajúce sa postupovania informácií štátov združených v EZVO Dozornému úradu EZVO a Stálemu výboru EZVO, ustanovené v odseku 4 písm. a) protokolu 1 k dohode, ROZHODOL TAKTO: Článok 1 Odsek 4 písm. a) protokolu 1 k dohode sa nahradí týmto znením "a) V prípade, keď určitý členský štát ES predkladá informácie Komisii ES, štát EZVO predloží takéto informácie Dozornému úradu EZVO, ktorý ich postúpi Stálemu výboru štátov EZVO. To isté platí, keď sa posielajú informácie príslušných orgánov. Komisia ES a Dozorný úrad EZVO si vymenia informácie, ktoré obdržali od členských štátov ES, prípadne od štátov EZVO alebo od príslušných orgánov." Článok 2 Toto rozhodnutie nadobúda účinnosť 1. júla 1994 za predpokladu, že Spoločnému výboru EHP boli predložené všetky potrebné oznámenia podľa článku 103 ods. 1 dohody. Článok 3 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 8. februára 1994 Za Spoločný výbor EHP predseda N. van der Pas --------------------------------------------------
Úradný vestník L 372 , 31/12/1994 S. 0007 - 0007



Rozhodnutie Spoločného výboru EHP č. 34/94 z 15. decembra 1994, ktoré mení a dopĺňa prílohu II (Technické nariadenia, normy, testovanie a osvedčenie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, adjustovanú protokolom o adjustácii Dohody o Európskom hospodárskom spoločenstve, ďalej len "dohoda", najmä na jej článok 98, keďže príloha II k dohode bola zmenená a doplnená rozhodnutím Spoločného výboru EHP 7/94 z 21. marca 1994, ktoré mení a dopĺňa protokol 47 a určité prílohy k Dohode o EHP [1]; keďže smernica Komisie 94/30/ES z 23. júna 1994, ktorou sa mení a dopĺňa príloha II k smernici 90/642/EHS týkajúca sa stanovovania maximálnych limitov rezíduí pesticídov v určitých a na určitých produktoch rastlinného pôvodu vrátane ovocia a zeleniny a ktorou sa nariaďuje vytvorenie zoznamu maximálnych limitov [2], sa má včleniť do tejto dohody, ROZHODOL TAKTO: Článok 1 Do kapitoly XII prílohy II k tejto dohode sa v bode 54 (smernica Rady 90/642/EHS) pred úpravou pridá táto odrážka: "— 394 L 0030: smernica Komisie 94/30ES z 23. júna 1994 (Ú. v. ES L 189, 23.7.1994, s. 70)." Článok 2 Znenia smernice 94/30/ES vo fínskom, islandskom, nórskom a švédskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. februára 1995, ak sa vykonajú všetky oznámenia spoločnému výboru EHP v súlade s článkom 103 ods. 1 dohody. Článok 4 Toto rozhodnutie sa uverejní v Úradnom vestníku Európskych spoločenstiev s časti a v doplnku EHP. V Bruseli 15. decembra 1994 Za spoločný výbor EHP predseda H. Hafstein [1] Ú. v. ES L 160, 28.6.1994, s. 1. [2] Ú. v. ES L 189, 23.7.1994, s. 70. --------------------------------------------------
Úradný vestník L 339 , 29/12/1994 S. 0085 - 0085



Rozhodnutie Spoločného výboru EHP č. 26/94 z 2. decembra 1994, ktoré mení a dopĺňa prílohu X (Audiovizuálne služby) k Dohode o EHP SPOLOČNÝ VÝBOR EHP, so zreteľom na dohodu o Európskom hospodárskom priestore, adjustovanú protokolom o adjustácii dohody o Európskom hospodárskom spoločenstve, ďalej len "dohoda", najmä na jej článok 98, keďže uznesenie Rady 94/C 181/02 z 27. júna 1994 o rámci politiky spoločenstva o digitálnom obrazovom vysielaní [1] sa má včleniť do tejto dohody, ROZHODOL TAKTO: Článok 1 Do prílohy X k tejto dohode sa pred bod 1 (smernica Rady 89/552/EHS) pridá nasledovné: "AKTY, KTORÉ SI MAJÚ ZMLUVNÉ STRANY VŠÍMAŤ Zmluvné strany si všímajú obsah týchto aktov: 2. 394 Y 0702(02): uznesenie Rady 181/02 z 27. júna 1994 o rámci politiky spoločenstva o digitálnom obrazovom vysielaní (Ú. v. ES C 181, 2.7.1994, s. 3)." Článok 2 Znenia uznesenia 94/C 181/02 vo fínskom, islandskom, nórskom a švédskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. februára 1995, ak sa vykonajú všetky oznámenia spoločnému výboru v súlade s článkom 103 ods. 1 dohody. Článok 4 Toto rozhodnutie sa uverejní v Úradnom vestníku Európskych spoločenstiev s časti a v doplnku EHP. V Bruseli 2. decembra 1994 Za spoločný výbor EHP predseda H. Hafstein [1] Ú. v. ES C 181, 2.7.1994, s. 3. --------------------------------------------------
Úradný vestník L 339 , 29/12/1994 S. 0089 - 0089



Rozhodnutie Spoločného výboru EHP č. 29/94 z 2. decembra 1994, ktoré mení a dopĺňa prílohu XIII (Doprava) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, adjustovanú protokolom o adjustácii Dohody o Európskom hospodárskom spoločenstve, ďalej len "dohoda", najmä na jej článok 98, keďže príloha XIII k dohode bola zmenená a doplnená rozhodnutím spoločného výboru EHP 7/94 z 21. marca 1994, ktoré mení a dopĺňa protokol 47 a určité prílohy k dohode o EHP [1]; keďže rozhodnutie Komisie 94/23/ES z 8. júna 1994 mení a dopĺňa, s cieľom zabezpečenia minimálnych štandardov na testovanie brzdových systémov vozidiel, smernicu Rady 77/143/EHS o aproximácii právnych predpisov členských štátov týkajúcich sa testov spôsobilosti motorových a ich prípojných vozidiel [2], sa má včleniť do tejto dohody, ROZHODOL TAKTO: Článok 1 Do prílohy XIII k tejto dohode sa v bode 16 (smernica Rady 77/143/EHS) pred úpravou pridá táto odrážka: "— 394 L 0023: smernica Komisie 94/23ES z 8. júna 1994 (Ú. v. ES L 147, 14.6.1994, s. 6)." Článok 2 Znenia smernice 94/23/ES vo fínskom, islandskom, nórskom a švédskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. februára 1995, ak sa vykonajú všetky oznámenia spoločnému výboru EHP v súlade s článkom 103 ods. 1 dohody. Článok 4 Toto rozhodnutie sa uverejní v Úradnom vestníku Európskych spoločenstiev s časti a v doplnku EHP. V Bruseli 2. decembra 1994 Za spoločný výbor EHP predseda H. Hafstein [1] Ú. v. ES L 160, 28.6.1994, s. 1. [2] Ú. v. ES L 147, 14.6.1994, s. 6. --------------------------------------------------
Úradný vestník L 339 , 29/12/1994 S. 0084 - 0084



Rozhodnutie Spoločného výboru EHP č. 25/94 z 2. decembra 1994, ktoré mení a dopĺňa prílohu VII (Spoločné uznávanie profesijných kvalifikácií) k Dohode o EHP SPOLOČNÝ VÝBOR EHP, so zreteľom na dohodu o Európskom hospodárskom priestore, adjustovanú protokolom o adjustácii dohody o Európskom hospodárskom spoločenstve, ďalej len "dohoda", najmä na jej článok 98, keďže príloha VII k dohode bola zmenená a doplnená rozhodnutím spoločného výboru EHP 7/94 z 21. marca 1994, ktoré mení a dopĺňa protokol 47 a určité prílohy k dohode o EHP [1]; keďže smernica Komisie 94/38/ES z 26. júla 1994, ktorá mení a dopĺňa prílohy C a D k smernici Rady 92/51/EHS o druhom všeobecnom systéme uznávania odborného vzdelania a prípravy, ktorou sa dopĺňa smernica Rady 89/48/EHS [2], sa má včleniť do tejto dohody, ROZHODOL TAKTO: Článok 1 1. Do prílohy VII k dohode v bode 1a (smernica Rady 92/51/EHS) sa pred úpravou pridá nasledovné: ", v znení: - 394 L 0038: smernice Komisie 94/38/ES z 26. júla 1994, ktorá mení a dopĺňa prílohy C a D k smernici Rady 92/51/EHS o druhom všeobecnom systéme uznávania odborného vzdelania a prípravy, ktorou sa dopĺňa smernica Rady 89/48/EHS (Ú. v. ES L 217, 23.8.1994, s. 8)." 2. Po úprave b) sa pridá táto úprava: "c) Prídavok k prílohe C uvedený v úprave b) sa má uvádzať spolu so zoznamom zahrnutým v prílohe II k smernici Komisie 94/38/ES." Článok 2 Znenia smernice 94/38/ES vo fínskom, islandskom, nórskom a švédskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. januára 1995, ak sa vykonajú všetky oznámenia spoločnému výboru v súlade s článkom 103 ods. 1 dohody. Článok 4 Toto rozhodnutie sa uverejní v Úradnom vestníku Európskych spoločenstiev s časti a v doplnku EHP. V Bruseli 2. decembra 1994 Za spoločný výbor EHP predseda H. Hafstein [1] Ú. v. ES L 160, 28.6.1994, s. 1. [2] Ú. v. ES L 217, 23.8.1994, s. 8. --------------------------------------------------
Úradný vestník L 325 , 17/12/1994 S. 0064 - 0064

Fínske špeciálne vydanie: Kapitola 2 Zväzok 14 S. 0067

Švédske špeciálne vydanie: Kapitola 2 Zväzok 14 S. 0067



Rozhodnutie Spoločného výboru EHP č. 13/94 z 28. októbra 1994, ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže smernica Komisie 94/1/ES zo 6. januára 1994, ktorou sa upravuje smernica Rady 75/324/EHS o aproximácii právnych predpisov členských štátov týkajúcich sa aerosólových obalov [1], sa má zapracovať do dohody, ROZHODOL TAKTO: Článok 1 Do bodu 1 (smernica Rady 75/324/EHS) kapitoly VIII prílohy II k dohode sa dopĺňa toto: "zmenená a doplnená právnym aktom: - 394 L 0001: Smernica Komisie 94/1/ES zo 6. januára 1994 (Ú. v. ES L 23, 28.1.1994, s. 28)" . Článok 2 Texty smernice 94/1/ES vo fínskom, islandskom, nórskom a švédskom jazyku, ktoré tvoria prílohu k príslušnému jazykovému vyhotoveniu tejto smernice, sú platné. Článok 3 Toto rozhodnutie nadobúda účinnosť 1. decembra 1994 za predpokladu, že Spoločnému výboru EHP boli predložené všetky oznámenia podľa článku 103 ods. 1 dohody. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 28. októbra 1994 Za Spoločný výbor EHP predseda H. Hafstein [1] Ú. v. ES L 23, 28.1.1994, s. 28. --------------------------------------------------
Úradný vestník L 325 , 17/12/1994 S. 0071 - 0071

Fínske špeciálne vydanie: Kapitola 2 Zväzok 14 S. 0074

Švédske špeciálne vydanie: Kapitola 2 Zväzok 14 S. 0074



Rozhodnutie Spoločného výboru EHP č. 19/94 z 28. októbra 1994, ktorým sa mení a dopĺňa príloha IX (Finančné služby) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže do dohody sa má zapracovať smernica Komisie, Európskeho parlamentu a Rady 94/18/ES z 30. mája 1994, ktorou sa mení a dopĺňa smernica 80/390/EHS o koordinácií požiadaviek na vypracovanie, kontrolu a zverejňovanie kótovacích prospektov uverejňovaných pri prijatí cenných papierov do kótovacích zoznamov búrz, vzhľadom na povinnosť uverejniť prospekt [1], ROZHODOL TAKTO: Článok 1 V bode 25 (smernica Rady 80/390/EHS) prílohy IX k dohode sa pred úpravami doplní nasledujúca zarážka: "— 394 L 0018: smernica Európskeho parlamentu a Rady 94/18/ES z 30. mája 1994 (Ú. v. ES L 135, 31.5.1994, s. 1)." Článok 2 Texty smernice Európskeho parlamentu a Rady 94/18/ES vo fínskom, islandskom, nórskom a švédskom jazyku, ktoré tvoria prílohu k príslušnému jazykovému vyhotoveniu tohto rozhodnutia, sú platné. Článok 3 Toto rozhodnutie nadobúda účinnosť 15. decembra 1994 za predpokladu, že Spoločnému výboru EHP boli predložené všetky oznámenia podľa článku 103 ods. 1 dohody. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 28. októbra 1994 Za Spoločný výbor EHP predseda H. Hafstein [1] Ú. v. ES L 135, 31.5.1994, s. 1. --------------------------------------------------
Úradný vestník L 325 , 17/12/1994 S. 0072 - 0072

Fínske špeciálne vydanie: Kapitola 2 Zväzok 14 S. 0075

Švédske špeciálne vydanie: Kapitola 2 Zväzok 14 S. 0075



Rozhodnutie Spoločného výboru EHP č. 20/94 z 28. októbra 1994, ktorým sa mení a dopĺňa príloha XIII (Doprava) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže príloha XIII k dohode bola zmenená a doplnená rozhodnutím Spoločného výboru EHP č. 7/94 z 21. marca 1994, ktorým sa mení a dopĺňa protokol 47 a určité prílohy k dohode; keďže do dohody sa má zapracovať nariadenie Komisie (ES) č. 792/94 z 8. apríla 1994, ktorým sa stanovujú podrobné pravidlá na uplatňovanie nariadenia Rady (ES) č. 3118/93 pre podniky, ktoré vykonávajú vnútropodnikovú dopravu tovarov nákladnými vozidlami [1], ROZHODOL TAKTO: Článok 1 V prílohe XIII k dohode sa za bod 26.C. (nariadenie Rady (ES) č. 3118/93) vloží nasledujúci nový bod: "26.D. 394 R 0792: nariadenie Komisie (ES) č. 792/94 z 8. apríla 1994, ktorým sa stanovujú podrobné pravidlá na uplatňovanie nariadenia Rady (ES) č. 3118/93 pre podniky, ktoré vykonávajú vnútropodnikovú dopravu tovarov nákladnými vozidlami (Ú. v. ES L 92, 9.4.1994, s. 13). Ustanovenia nariadenia platia na účely tejto dohody s nasledujúcou úpravou: Toto nariadenie neplatí pre podniky so sídlom v Rakúsku a ani v súvislosti s dopravou tovarov po území Rakúska. Pre vzájomné prístupové práva platia dvojstranné dohody medzi Rakúskom a ostatnými zmluvnými stranami." Článok 2 Texty nariadenia (ES) č. 792/94 vo fínskom, islandskom, nórskom a švédskom jazyku, ktoré tvoria prílohu k príslušnému jazykovému vyhotoveniu tohto rozhodnutia, sú platné. Článok 3 Toto rozhodnutie nadobúda účinnosť 15. decembra 1994 za predpokladu, že Spoločnému výboru EHP boli predložené všetky oznámenia podľa článku 103 ods. 1 dohody. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 28. októbra 1994 Za Spoločný výbor EHP predseda H. Hafstein [1] Ú. v. ES L 92, 9.4.1994, s. 13. --------------------------------------------------
Úradný vestník L 325 , 17/12/1994 S. 0076 - 0077

Fínske špeciálne vydanie: Kapitola 2 Zväzok 14 S. 0079

Švédske špeciálne vydanie: Kapitola 2 Zväzok 14 S. 0079



Rozhodnutie Spoločného výboru EHP č. 23/94 z 28. októbra 1994, ktorým sa mení a dopĺňa príloha XX (Životné prostredie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú protokolom upravujúcim Dohodu o Európskom hospodárskom priestore, ďalej len "dohoda" a najmä na jej článok 98, keďže príloha XX dohody bola zmenená a doplnená rozhodnutím Spoločného výboru EHP č. 7/94 z 21. marca 1994, ktoré mení a dopĺňa protokol 47 a určité prílohy k dohode o EHP [1]; keďže smernica Komisie 94/15/ES z 15. apríla 1994, ktorá prispôsobuje po prvýkrát technickému pokroku smernicu Rady 90/220/EHS o zámernom uvoľnení geneticky modifikovaných organizmov do životného prostredia [2], sa má zahrnúť do dohody; keďže rozhodnutie Komisie 94/211/ES z 15. apríla 1994, ktoré mení a dopĺňa rozhodnutie Rady 91/596/EHS o súhrnnom oznamovacom formulári uvedenom v článku 9 smernice 90/220/EHS [3], sa má zahrnúť do dohody, ROZHODLA TAKTO: Článok 1 Do bodu 25 prílohy XX k dohode (smernica Rady 90/220/EHS) sa pridáva pred prispôsobením: ", v znení — 394 L 0015: smernica Komisie 94/15/ES z 15. apríla 1994 (Ú. v. ES L 103, 22.4.1994, s. 20)." Článok 2 Do bodu 25 A (rozhodnutie Rady 91/596/EHS) sa pridáva pred prispôsobením: ", v znení — 394 D 0211: rozhodnutie Komisie 94/211/ES z 15. apríla 1994 (Ú. v. ES L 105, 26.4.1994, s. 26)." Článok 3 Texty smernice 94/15/ES a rozhodnutia 94/211/ES vo fínskom, islandskom, nórskom a švédskom jazyku, ktoré sú pripojené k príslušnej jazykovej verzii tohto rozhodnutia, sú autentické. Článok 4 Toto rozhodnutie nadobúda účinnosť 1. decembra 1994, ak boli podané Spoločnému výboru EHP všetky notifikácie podľa článku 103 ods. 1 dohody. Článok 5 Toto rozhodnutie sa uverejní v oddiele EHP a doplnku EHP Úradného vestníka Európskej únie. V Bruseli 28. októbra 1994 Za Spoločný výbor EHP predseda H. Hafstein [1] Ú. v. ES L 160, 28.6.1994, s. 1. [2] Ú. v. ES L 103, 22.4.1994, s. 20. [3] Ú. v. ES L 105, 26.4.1994, s. 26. --------------------------------------------------
Úradný vestník L 372 , 31/12/1994 S. 0003 - 0003



Rozhodnutie Spoločného výboru EHP č. 31/94 z 15. decembra 1994, ktoré mení a dopĺňa prílohu II (Technické nariadenia, normy, testovanie a osvedčenie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, adjustovanú protokolom o adjustácii Dohody o Európskom hospodárskom spoločenstve, ďalej len "dohoda", najmä na jej článok 98, keďže príloha II k dohode bola zmenená a doplnená rozhodnutím spoločného výboru EHP 14/94 z 28. októbra 1994, ktoré mení a dopĺňa prílohu II (technické nariadenia, normy, testovanie a osvedčenie) k Dohode o EHP [1]; keďže smernica Komisie 94/26/ES z 15. júna 1994, ktorá prispôsobuje technickému pokroku smernicu Rady 79/196/EHS o aproximácii právnych predpisov členských štátov týkajúcich sa elektrického zariadenia na použitie v potenciálne výbušnom prostredí, pri ktorom sa využívajú určité typy ochrany [2], sa má včleniť do tejto dohody, ROZHODOL TAKTO: Článok 1 Do kapitoly X prílohy II k tejto dohode sa za bod 7.A (smernica Európskeho parlamentu a Rady 94/9/ES) vloží tento nový bod: "7.B. 394 L 0026: smernica Komisie 94/26ES z 15. júna 1994, ktorá prispôsobuje technickému pokroku smernicu Rady 79/196/EHS o aproximácii právnych predpisov členských štátov týkajúcich sa elektrického zariadenia na použitie v potenciálne výbušnom prostredí, pri ktorom sa využívajú určité typy ochrany (Ú. v. ES L 157, 24.6.1994, s. 33)." Článok 2 Znenia smernice 94/26/ES vo fínskom, islandskom, nórskom a švédskom jazyku, ktoré sú priložené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. februára 1995, ak sa vykonajú všetky oznámenia spoločnému výboru EHP v súlade s článkom 103 ods. 1 dohody. Článok 4 Toto rozhodnutie sa uverejní v Úradnom vestníku Európskych spoločenstiev s časti a v doplnku EHP. V Bruseli 15. decembra 1994 Za spoločný výbor EHP predseda H. Hafstein [1] Ú. v. ES L 325, 17.12.1994, s. 65. [2] Ú. v. ES L 157, 24.6.1994, s. 33. --------------------------------------------------